CELEX: 62020TA0392
Language: ga
Date: 2022-04-27 00:00:00
Title: Cás T-392/20: Breithiúnas na Cúirte Ginearálta an 27 Aibreán 2022 – Flašker v an Coimisiún (Státchabhair – Bearta a dheonaigh an tSlóivéin do líonra bardasach de chógaslanna – Céim réamhscrúdúcháin – Cinneadh an Choimisiúin nach raibh ann do státchabhair agus, b’fhéidir, go raibh ann do chabhair a bhí ann cheana féin – Cinneadh arna ghlacadh gan an nós imeachta iniúchta foirmiúil a thionscnamh faoi Airteagal 108(2) CFAE – Deacrachtaí móra)

20.6.2022   
            
            
               GA
            
            
               Iris Oifigiúil an Aontais Eorpaigh
            
            
               C 237/46
            
         
      Breithiúnas na Cúirte Ginearálta an 27 Aibreán 2022 – Flašker v an Coimisiún
      (Cás T-392/20) (1)
      
      (Státchabhair - Bearta a dheonaigh an tSlóivéin do líonra bardasach de chógaslanna - Céim réamhscrúdúcháin - Cinneadh an Choimisiúin nach raibh ann do státchabhair agus, b’fhéidir, go raibh ann do chabhair a bhí ann cheana féin - Cinneadh arna ghlacadh gan an nós imeachta iniúchta foirmiúil a thionscnamh faoi Airteagal 108(2) CFAE - Deacrachtaí móra)
      (2022/C 237/58)
      Teanga an cháis: an Béarla
      
         Páirtithe
      
      
         Iarratasóir: Petra Flašker (Grosuplje, an tSlóivéin) (ionadaí: K. Zdolšek, Dlíodóir)
      
         Cosantóir: an Coimisiún Eorpach (ionadaithe: P. Arenas agus C. Georgieva, Gníomhairí)
      
         Idiragraí, mar thaca leis an gCosantóir: Poblacht na Slóivéine (ionadaí: B. Jovin Hrastnik, Gníomhaire)
      
         Maidir le:
      
      Lena caingean de bhun Airteagal 263 CFAE, iarrann an t-iarratasóir ar an gCúirt Cinneadh C(2020) 1724 final ón gCoimisiún, an 24 Márta 2020, lena gcuirtear clabhsúr leis an inniúchadh ar bhearta a bhaineann leis an gcógaslann phoiblí Lekarna Ljubljana i bhfianaise na rialacha a bhaineann le státchabhair in Airteagail 107 agus 108 CFAE (Cás SA.43546 (2016/FC) – an tSlóivéin) a chur ar neamhní.
      
         An chuid oibríochtúil
      
      
                  1.
               
               
                  Cuirtear Cinneadh C(2020) 1724 final ón gCoimisiún, an 24 Márta 2020, lena gcuirtear clabhsúr leis an inniúchadh ar bhearta a bhaineann leis an gcógaslann phoiblí Lekarna Ljubljana i bhfianaise na rialacha a bhaineann le státchabhair in Airteagail 107 agus 108 CFAE (Cás SA.43546 (2016/FC) – an tSlóivéin) ar neamhní a mhéid a bhaineann sé leis na sócmhainní atá faoi bhainistíocht Lekarna Ljubljana;
               
            
                  2.
               
               
                  Ordaítear don Choimisiún Eorpach a chostais féin a íoc chomh maith le costais Petra Flašker;
               
            
                  3.
               
               
                  Ordaítear do Phoblacht na Slóivéine a costais féin a íoc.
               
            
         (1)  IO C 297, 7.9.2020.